cyanic-selkie/wikianc huggingface dataset:
Vardenklifas tornis
Vēsture
1905. gadā, kad Teslam nebija izdevies atrast papildus finansējumu, lielākā daļa projekta aktivitāšu tika pārtrauktas. 1906. gadā tika atlaisti darbinieki, bet daļa no būvēm tika lietotas līdz 1907. gadam. 1908. gadā telpas tika pamestas pirmo reizi. Tesla ieķīlāja īpašumu par labu Džordžam Boltam (George C. Boldt), Waldorf-Astoria viesnīcu īpašniekam. Telpas tika vēlreiz daļēji pamestas 1911. gadā un tornis sāka bojāties. Starp 1912. un 1915. gadu Teslas finanses uzlabojās, bet Tesla nevarēja pārliecināt investorus, ka tie atgūs savus ieguldījumus. Avīzes aprakstīja projektu kā "Teslas miljonu dolāru muļķība". Projekta galvenā ēka bija pamesta un izdemolēta. Vardenklifas torņa projekta neveiksme bija viens no Teslas nervu sabrukuma iemesliem.
Dubļova (Briežuciema pagasts)
Dubļova, arī Dubļeva, ir ciems Balvu novada Briežuciema pagastā. Atrodas pagasta ziemeļaustrumu daļā 13 km no pagasta centra Briežuciema, 30 km no novada centra Balviem un 250 km no Rīgas.
Aleksis Fecis
1896. gada vasaras olimpiskās spēles
Fecis 1896. gada vasaras olimpiskajās Atēnās startēja divās šaušanas disciplīnās. 200 metru šaušanā ar militāro šauteni viņš ieguva 894 punktus, izcīnot 11. vietu, bet 300 metru šaušanā ar šauteni viņa iegūtais rezultāts nav precīzi zināms. Šajā disciplīnā viņš varētu būt ieņēmis 6. līdz 18 vietu.
Dubļova (Briežuciema pagasts)
Apdzīvotā vieta atrodas nomaļus no autoceļa V478 (Upītes–Demerova), Krakupes krastā.
Sabiedrības slānis
Sabiedrības slānis, arī sociālā šķira vai strats, ir socioloģijā izmantots termins, ar kuru apzīmē sociālu grupu ar vienotu sociālo statusu, kas veidojās sabiedrības noslāņošanās rezultātā, tas ir, veidojas ar kādām noteiktām, kopējām pazīmēm un īpašībām. Sabiedrības slāņi pastāv pēc dažādām pazīmēm, piemēram, pēc ietekmes un varas, pēc turīguma un bagātības, pēc profesijas, amata.
Kašatnīki
Kašatnīki ir ciems Naujenes pagastā, Augšdaugavas novadā. Atrodas 231 km attālumā no Rīgas.
Sējas novada pašvaldības vadītāju uzskaitījums
Šajā uzskaitījumā apkopoti Sējas novada pašvaldības vadītāji. Sējas novads tika izveidots 2006. gada 19. septembrī, pārveidojot Sējas pagastu par novadu.
Uzskaitījums
{{legend| brown| Tēvzeme |border=1px solid #AAAAAA}}
Palienes iela
Palienes iela ir iela Jūrmalā, Dzintaru apkaimē. Palienes iela sākas krustojumā ar J. Pliekšāna ielu un beidzas krustojumā ar Turaidas ielu. Kopējais ielas garums ir 160 metri, tā ir klāta ar asfalta segumu. Palienes ielā satiksmes kustība norit divās joslās. Ielā ir savrupmāju un vasarnīcu apbūve.
Ielu savienojumi
Palienes iela ir savienota ar šādām ielām:
LIFO
LIFO (abreviatūra no last in, first out (pēdējais iekšā, pirmais ārā)) datorikā un rindu teorijā apzīmē saglabāto elementu apstrādes veidu. Pēc definīcijas LIFO datu struktūra ir lineāra liste, kurai elementi tiek pievienoti un dzēsti pa vienam un vienā pusē. LIFO struktūra var tikt ilustrēta kā kaudze ar paplātēm. Pēdējā uz kaudzes novietotā paplāte tiek noņemta kā pirmā.
Pielietojums
Galvenais pielietojums ir steku implementācijās, kas ir vienas no fundamentālākajām datu struktūrām datorzinātnē.
Triangula bastions
Triangula bastions ("Trijstūra bastions") bija viens no Rīgas nocietinājumu bastioniem, kuru Daugavas labajā krastā uzbūvēja pēc Lielā Ziemeļu kara beigām 1727. gadā. Tā pamatus atraka 2000. gadā un mūsdienās tā paliekas apskatāmas zem biroju ēkas 11. novembra krastmalā.
Viļānu muiža (nozīmju atdalīšana)
Viļānu muiža var būt:
Parāds mīlestībā
"Parāds mīlestībā" ir 1984. gada Latvijas PSR mākslas filma pēc Ērika Kūļa garā stāsta "Nobela prēmija mīlestībā" motīviem. Filmas režisors ir Varis Brasla. Filma uzņemta Rīgas Kinostudijā.
Sižets
Stāsts par divu jauniešu attiecībām. Monta ir vakara maiņas studente, bet Arnis ir metalurģiskā kombināta darbinieks un neslikts muzikants, kas vakaros muzicē restorāna orķestrī.
Arņa iepriekšējās dzīves mazie jaukumi kļūst par šķērsli mīlniekiem. Monta atsakās no randiņiem un Arnim ir jāpieliek pietiekami daudz pūļu, lai iekarotu meitenes sirdi un roku.
Lomās
Epizodēs: Ināra Kalnarāja, Vera Šneidere, Vilma Melbārde, Vizma Kalme, Vilis Verners, M. Štamere, A. Mažeiks, A. Kalniņš, V. Gailums, S. Iltnere
Havjers Ernandess Balkasars
Havjers Ernandess Balkasars (zināms arī kā Čičarito (es); dzimis ) ir meksikāņu futbolists, spēlē uzbrucēja pozīcijā, Meksikas futbola izlases dalībnieks. Kopš 2020. gada pārstāv MLS komandu Losandželosas "Galaxy".
Profesionāļa karjeru sācis 2006. gadā Meksikas klubā Guadalajara, kā sastāvā 2006. gadā uzvarēja Apertura turnīrā (viena no Meksikas čempionāta daļām). Guadalajara sastāvā spēlēja līdz 2010. gadam, kad kļuva par pirmo meksikāni, kas pievienojies Anglijas Premjerlīgas klubam Manchester United. Tā sastāvā 2010.—2011. gada sezonā tika uzvarēts Premjerlīgā. To Manchester United ar Ernandesu sastāvā paveica arī 2012.-2013. gada sezonā. 2014. gadā viņš tika izīrēts La Liga klubam Madrides "Real" ar iespēju viņu iegādāties pēc īres termiņa beigām. Real sastāvā viņš debitēja, nomainot Karīmu Benzemā 2-1 zaudējumā pret Madrides "Atletico". viņš guva savus pirmos un otros vārtus Real sastāvā 8-2 uzvarā pret Akoruņas "Deportivo". pārgāja uz Vācijas klubu Leverkūzenes "Bayer", parakstot trīs gadu līgumu.
Meksikas sastāvā debitējis 2009. gadā. Pārstāvējis izlasi 2010. un 2014. gada FIFA Pasaules kausā un 2011. gada CONCACAF Zelta kausā.
Pazīstams kā Čičarito (no es: ‘mazais zirnis’), jo viņa tēvam, arī futbolistam, Havjeram Enrandesam Gutjeresam bija iesauka Čičaro (no es: ‘zirnis’) zaļo acu dēļ.
Sasniegumi
Real Madrid
Sevilla
Meksika
Kaši (Kantinieku pagasts)
Kaši ir ciems Kantinieku pagastā, Rēzeknes novadā. Atrodas 234 km attālumā no Rīgas.
Džeisons Steitems
Džeisons Steitems (en; dzimis ) ir angļu aktieris.
Pazīstams ar lomām Gaja Ričija filmās "Nav dūmu bez stobriem" (Lock, Stock and Two Smoking Barrels, 1998), "Ķēriens" (2000), "Revolveris" (Revolver, 2005) un "Cilvēka dusmas" (2021). Vēl filmējies "Kurjera" triloģijā (2002—2008), filmās "Itālijas variants" (2003), "Adrenalīns" (2006), "Cīņa" (War, 2007), "Sacīkstes uz dzīvību un nāvi" (2008), "Aplaupīšana" (The Bank Job, 2008) un "Neiznīcināmo" (2010—2014) filmu sērijā. Steitems parasti pats izpilda savus trikus filmās.
Pētera iela (Jūrmala)
Pētera iela ir iela Dzintaru apkaimē Jūrmalā. Pētera iela sākas krustojumā ar Turaidas ielu un beidzas krustojumā ar Emīlijas ielu. Kopējais ielas garums ir 600 metri, tā ir klāta ar asfalta segumu. Pētera ielā satiksmes kustība norit divās joslās. Ielā ir savrupmāju un vasarnīcu apbūve.
Ielu savienojumi
Pētera iela ir savienota ar šādām ielām:
Izraēlas Premjerlīga
Izraēlas Premjerlīga ir Izraēlas augstākā futbola līga, kas dibināta 1999. gadā. Čempionātā piedalās 14 komandas.
Stamford Bridge
Stamford Bridge ir futbola stadions, kas atrodas Londonā, Apvienotajā Karalistē.
Šajā stadionā savas mājas spēles aizvada Anglijas futbola Premjerlīgas klubs Chelsea F.C.. Stamford Bridge ir 41 837 skatītāju vietas. Tas tika atklāts 1877. gadā, sākotnēji to izmantoja Londonas vieglatlētikas klubs, taču kopš 1905. gada šis ir Chelsea mājas stadions. Stamford Bridge savas mājas spēles ir aizvadījusi arī Anglijas futbola izlase, tāpat ir notikuši FA kausa fināli. Lielākais fiksētais skatītāju skaits ir bijis 82 905 (1935. gada oktobrī spēlei starp Chelsea un Arsenal).
Vaide
Vaide ir ciems Talsu novada Kolkas pagastā, Baltijas jūras Irbes šauruma krastā. Izvietojies starp jūras krastu un Kukšupes grāvi 9 km no pagasta centra Kolkas, 67 km no novada centra Talsiem un 185 km no Rīgas. Vaide atrodas Slīteres nacionālā parka neitrālajā zonā.
Ciema nosaukuma izcelsmi saista ar lībiešu vārdu vait — ‘starpa’, jo no Vaides bijis visērtāk pārcelties uz Sāmsalu. 1935. gada Vaidē dzīvoja 106 cilvēki. Vaides ciema "Lāžos" dzimis Nika Polmanis (1823—1903), pirmais izglītotais lībietis; bijis skolotājs Mazirbes pagasta skolā un ķesteris Kolkas luterāņu baznīcā.
Vaides "Purvziedos" ir apskatāma Edgara Hausmaņa vāktā ragu kolekcija, kuru veido vairāk nekā 550 ragu, no tiem aptuveni 350 aļņu ragu.
Iedzīvotāju skaita izmaiņas
Esošajās robežās, pēc CSP un OSP datiem.
Egļu čiekuru tinējs
Egļu čiekuru tinējs (Laspeyresia strobilella L., tāpat arī Cydia strobilella, Grapholita strobilella, Laspeyresia youngana (Kft.) un Pseudotomoides strobilellus) ir tinēju dzimtas kukainis, augēdājs. Latvijā ir uzskatāms par ievērojamu egļu sēklu kaitēkli, kas ir spējīgs masveidā savairoties un radīt būtiskus bojājumus lielā platībā. Sastopams egļu tīraudzēs, mistraudzēs ar egļu piemistrojumu, dažkārt arī sēklu plantācijās.
Izskats un īpašības
Kūniņa: Brūngana, garums līdz 8 mm.
Kāpurs: Balts, līks, tumšu galvu, 10-15 mm garš. Raksturīga fakultatīvā diapauze, kas iestājas čiekuru neražas gados, tā var ilgt pat 1—2 gadus. Dzīvo izolētās grupās.
Ola: Aptuveni Ø0,3 mm, ieapaļa, dzeltenīga.
Vairošanās un attīstība
Dzīves cikls ir saistīts ar barības auga augļu ražošanas spējām. Tauriņi izlido maijā un jūnijā. Olas dēj parastās egles sievišķajos ziedpumpuros starp atvērtajām zvīņām. Kāpuri izšķiļas vienīgi pēc čiekurzvīņu aizvēršanās un čiekura noliekšanās, pēc izšķilšanās iegraužas čiekurā, kurā arī barojas un dzīvo. Vienā čiekurā var būt pat līdz desmit kāpuriem. Pēcāk nobirušajos čiekuros pārziemo un nākamā gada agrā pavasarī iekūņojas, lai pārtaptu par tauriņu. Kūniņas stadijā atrodas aptuveni divas nedēļas.
Kaitēkļa paaudzes attīstība var ilgt 1—3 gadus, attīstības garumu ietekmē diapaužu esamība.
Balvu luterāņu baznīca
Balvu evaņģēliski luteriskā baznīca ir Latvijas Evaņģēliski luteriskās baznīcas Daugavpils Diecēzes bīskapa Eināra Alpes prokatedrāle, Balvu prāvesta iecirkņa draudze. Luterāņu draudze un dievnams atrodas Balvu novada centrā, Balvu pilsētā, Mārtiņa Lutera ielā 3. Dievnams ir valsts nozīmes arhitektūras piemineklis, celts 1915. gadā.
Egļu čiekuru tinējs
Barošanās un bojājumi
Barojas kāpuri ar parastās egles čiekuriem, visbiežāk invadējot tos, kuri atrodas labāk apgaismotajā vainaga daļā. Sākotnēji tiek bojāta čiekuru serde, vēlāk zvīņu pamatnes un sēklas.
Balvu luterāņu baznīca
Balvu luterāņu draudzes pirmsākumi meklējami 19. gadsimta beigās, kad daudzi vidzemnieki pārcēlās uz Latgali. 1901. gadā tika nodibināta draudze. Sākotnēji bija koka lūgšanu nams. Vēlāk Balvu muiža piešķira draudzei 12 hektārus zemes. Mūra baznīcas celtniecība uzsākta 1913. gadā, pamatakmens iesvētīts 1914. gadā. 1915. gadā tika iesvētīta pašreizējā baznīca. Uzsākot baznīcas celtniecību, katrs draudzes loceklis apņēmās maksāt zināmu summu un katrs saimnieks piegādāt noteiktu daudzumu laukakmeņu. Darbus organizēja mācītājs — prāvests Kārlis Irbe, kuram par piemiņu baznīcā uzstādīta piemiņas plāksne. Baznīca ir 13,94 metrus plata un 25,4 metrus gara, ar 500 sēdvietām. 1925. gadā iesvētīja baznīcas zvanu, bet 1934. gadā — Herberta Kolbes firmā būvētās industriālās ērģeles. Iesvētīšanas dienā tās spēlēja profesors Pauls Jozuus. Balvu luterāņu baznīcā atrodas neatkarīgās Latvijas laika sakrālās mākslas piemineklis — mākslinieka Jēkaba Strazdiņa 1937. gada altārglezna "Kristus svētī ļaudis".
Egļu čiekuru tinējs
Barošanās un bojājumi
Īpaši bīstams egļu sēklu plantācijās, kur atsevišķos gadījumos bojā līdz 100% čiekuru, iznīcinot pat līdz 70% sēklu ražas. Nobirušie čiekuri deformējas un sasveķojas, čiekuru zvīņas neatveras un čiekuri priekšlaicīgi nobirst. Barošanās ietekmē mazinās auga sēklu skaits un dabiskās izplatības apjoms.
Būtiskas defoliācijas gadījumā ir viena no kaitēkļu sugām, kas katru gadu tiek uzskaitīta papildus pirmā līmeņa meža veselības stāvokļa monitoringa mērījumu veikšanai parauglaukumos.
Dabiskie ienaidnieki un apkarošana
Dabisku apdraudējumu rada kukaiņēdāji putni. Mākslīgai kaitēkļu apkarošanai izmantojami insekticīdi, tie ir izmantojami vien bagātos čiekuru gados, kad ir novērojama masveida savairošanās. Populācijas skaita mazināšanos var radīt arī slikta čiekuru raža. Mazināt pieaugušo īpatņu skaitu var arī savācot un iznīcinot inficētos čiekurus, pirms kāpuri ir pārgājuši nākamajā attīstības stadijā.
Balvu luterāņu baznīca
Mācītāji, kas kalpojuši Balvu ev. lut. baznīcā — K. Lapiņš, K. Irbe, J. Reinhards, G. Kness-Kņezinskis, M. Grīvāns, A. Abakuks, V. Šīre, H. Celmiņš, J. Baumanis, K. Freimanis, J. Geide, A. Kavacis, E. Alpe (no 2007. gada bīskaps), no 2008. gada oktobra kalpo mācītājs — prāvests Mārtiņš Vaickovskis.
Pazudis tulkojumā
Bobs Heriss ir novecojošs aktieris, kurš Tokijas viesnīcā iepazīstas ar koledžas absolventi Šarloti.
Balvu luterāņu baznīca
Draudzē dievkalpojumi notiek katru svētdienu 10:00.
Draudzei ir astoņas kapsētas — Balvu pilsētas luterāņu kapi, Priedaines kapi, Pokratas kapi, Garosilu kapi, Miezāju kapi, Gaiļakalna kapi, Andra kalna kapi, Beņislavas kapi. Šajās kapsētās regulāri tiek noturēti kapusvētki un svecīšu vakari.
Laimons Gaigals
Laimons Eduards Gaigals (1922—1990) bija latviešu dokumentālo filmu režisors un kinooperators. Rīgas Kinostudijas režisors un operators (1955—1989). Viņš filmējis ap 1500 sižetu kinožurnāliem, bija režisors vairāk nekā 90 dokumentālām filmām.
Dzīvesgājums
Dzimis 1922. gada 25. maijā Rīgā miesniekmeistara Pētera Gaigala un vina sievas Annas, dzimušas Druvaskalnas, ģimenē. 1936. gadā sāka strādāt I. Mālmaņa filmu apstrādes laboratorijā, 1939. gadā VEF dokumentālo filmu studijā, līdztekus līdz 1940. gadam mācījās Latvijas Tautas universitātē. 1939. gadā uzņēma filmas „Burāšanas sports” un „Ziemas sports”.
Pēc Latvijas okupācijas strādāja Rīgas Mākslas filmu studijā, vēlāk studijā "Rīgas filma" (1940—1941). Pēc mācībām UFA filmu studijā Berlīnē bija Vērmahta frontes kinooperators 15. divīzijas kara ziņotāju rotā Kurt Eggers (1943—1944), piedalījās ne tikai vācu armijas kinohroniku tapšanā, bet arī filmu „Sarkanā migla” (rež. Konstantīns Tumilis, 1942) un „Ķemeru atbrīvošana” uzņemšanā.
No 1945. gada Gaigals strādāja Rīgas kinohronikas studijā, 1948. gada aprīlī viņu arestēja un piesprieda desmit gadu ieslodzījumu Gulaga nometnē Noriļskā. Pēc atbrīvošanas 1955. gadā Gaigalu pieņēma darbā Rīgas Kinostudijā, viņš veidoja filmas par ievērojamiem Latvijas ļaudīm, latviešu tautas vēsturi un tradīcijām: „Dzimtajā pusē” (1957), „Daugavas leģenda” (1966), „Eduards Smiļģis” (1967), „Dziesma” (1974), „Vai plankumi vēsturē balti” (1988), „Latvijas laikā” (1989).
Miris 1990. gada 3. februārī, apbedīts Meža kapos.
Sprigulis
Sprigulis ir sens darbarīks labības, rīsu un citu līdzīgu kultūru kulšanai, kas sastāv no kāta un vāles, kas sastiprināti kopā ar virvi, siksnu vai ķēdi. Kāta vidējais garums — no 150 līdz 180 cm, bet vālei — 40 līdz 60 cm. Noteiktos apstākļos latvieši ir izmantojuši spriguļus arī kā tuvcīņas ieročus.
Dienvidkoreja 2018. gada ziemas olimpiskajās spēlēs
Dienvidkoreja 2018. gada ziemas olimpiskajās spēlēs bija mājinieki, spēļu rīkotājvalsts. Dienvidkorejas sportisti startēja visos 15 sporta veidos. Sieviešu hokejā Dienvidkorejas sportistes spēlēja kopā ar Ziemeļkorejas sievietēm zem viena karoga, kā Korejas sieviešu hokeja izlase. Atklāšanas ceremonijā Dienvidkoreja un Ziemeļkoreja ienāca zem viena karoga un to nesa abu valstu pārstāvji. Dienvidkorejas pārstāvis bija bobslejists Vons Jundžons.
Namīras province
Namīra ir viena no desmit Beļģijas provincēm valsts dienvidos, Valonijas reģionā. Tā robežojas ar Luksemburgu austrumos, ar Valoņu Brabanti ziemeļos, ar Eno rietumos, ar Ljēžu ziemeļaustrumos un ar Franciju dienvidos. Namīras provinces administratīvais centrs un lielākā pilsēta ir Namīra, kas atrodas provinces ziemeļos.
Namīras provinces kopējā platība ir 3 664 km², pēc 2013. gada datiem provincē dzīvo 476 835 iedzīvotāji. Tā ir septītā lielākā province Beļģijā pēc iedzīvotāju skaita un ceturtā lielākā province pēc platības. Province ir sīkāk sadalīta trīs rajonos un 38 pašvaldībās.
Plūdu iela (Jūrmala)
Plūdu iela ir iela Jūrmalā, Majoru apkaimē. Plūdu iela sākas pie Lielupes un beidzas krustojumā ar Turaidas ielu. Kopējais ielas garums ir 500 metri, tā klāta ar grants segumu. Plūdu ielā satiksmes kustība norit vienā joslā. Ielā ir savrupmāju un vasarnīcu apbūve. Plūdu ielā atrodas sākumskola "Ābelīte".
Ielu savienojumi
Plūdu iela ir savienota ar šādām ielām:
LHV Group
AS LHV group ir Igaunijas banku un finanšu pakalpojumu uzņēmums. Tā galvenais birojs atrodas Tallinā. Banka ir dibināta 1999. gadā, grupas pārvaldītajsabiedrība dibināta 2005. gadā.
LHV Pank ir viens no lielākajiem Nasdaq Baltijas fondu biržu brokeriem un lielākais Baltijas mazo investoru brokeris starptautiskajos tirgos.
AS LHV group akcijas tiek kotētas bižā Nasdaq Tallinn. lielākie akcionāri (2021. gada septembrī): AS Lõhmus Holdings (12,17 %), Reins Lehmuss (Rain Lõhmus; 8,52 %), Viisemann Investments AG (7,59 %), Ambient Sound Investments OÜ (5,69 %), Krenno OÜ (4,07 %), AS Genteel (3,72 %), AS AMALFI (3,55 %), SIA KRUGMANS (2,36 %).
Vēsture
1999. gada 2. martā Rains Lehmuss (Rain Lõhmus) un Anderss Vīsemanns (Andres Viisemann) dibināja ieguldījumu uzņēmumu AS Lõhmus, Haavel & Viisemann. 1999. gada 9. augustā dibināts ieguldījumu pārvaldības uzņēmums AS Sixpence Holdings, 29. septembrī tas pārdēvēts par AS LHV Varahaldus.
2005. gada 21. janvārī dibināta pārvaldītājsabiedrība AS LHV Group. 2006. gadā tika atdalīta korporatīvo konsultāciju nodaļa. 2009. gada 6. maijā LHV saņēma banku darbības licenci. 12. maijā AS Lõhmus, Haavel & Viisemann pārdēvēts par AS LHV Pank. Tika sākta depozītu pieņemšana un komerciālo izņēmumu izsniegšana.
2010. gadā Somijā iegādāts kredītportfelis un atvērta filiāle Helsinkos. Atvērta filiāle Tartu. 2013. gada 6. februārī tika dibināts meitas uzņēmums AS LHV Finance, lai piedāvātu pārdošanas ar pēcmaksu pakalpojumus. 2013. gadā iegādāts Lietuvas uzņēmums Mokilizingas.
2015. gadā tika pārdots kredītu bez seguma portfelis Somijā. 2015. gadā LHV Group obligācijas tika iekļautas Tallinas fondu biržā. 2016. gadā LHV Group veica sākotnējo publisko piedāvājumu, un 23. maijā tā akcijas sāka kotēt Tallinas biržā. 2016. gada janvārī paziņots, ka 31. martā tiks slēgta Latvijas filiāle; Latvijas uzņēmumu reģistrā tā dzēsta 1. aprīlī.
2018. gada 22. maijā LHV Group piederošās Lietuvas uzņēmuma UAB Mokilizingas 50 % kapitāldaļas tika pārdotas Igaunijas finanšu uzņēmumam AS Inbank. 2018. gadā Apvienotajā Karalistē tika atvērta LHV filiāle. 2019. gada 3. jūnijā tika paziņots, ka LHV Pank iegādāsies Danske Bank Igaunijas privātpersonu aizdevumu izsniegšanas struktūrvienību, kas nodarbojas ar privāto aizdevumu izsniegšanu. Darījums tika pabeigts 25. novembrī, LHV Pank iegūstot Danske Bank likvidējamās Igaunijas filiāles privāto aizdevumu portfeli 393 miljonu eiro apjomā.
Xkcd
xkcd, reizēm apzīmēts arī kā XKCD, ir interneta komikss angļu valodā, ko radījis Rendels Manro. Komiksa sauklis to apraksta kā "interneta komikss par romantiku, sarkasmu, matemātiku un valodu". Manro komiksa vietnē uzsver, ka komiksa nosaukums nav akronīms, bet "vārds bez fonētiskas izrunas".
Komiksa tematika mainās no viedokļiem par dzīvi un mīlestību līdz matemātiskiem un zinātniskiem jokiem. Daļa komiksu satur vienkāršu humoru vai atsauces uz popkultūru. Komiksā parādās vienkāršoti cilvēku tēlu zīmējumi, reizēm arī ainavas, tādi sarežģīti matemātiskie modeļi kā fraktāļi (piemēram, komiksā nr. 17 What If parādās Apollona tīkls), sarežģīti grafiki un diagrammas vai citu karikatūristu stila imitācija ("Parodiju nedēļas" laikā).
xkcd ir pieejams saskaņā ar Creative Commons Attribution-NonCommercial 2.5 licenci. Jauni komiksi parādās trīs reizes nedēļā — pirmdienās, trešdienās un piektdienās —, lai arī reizēm tas ir noticis katru darba dienu.
Kopš 2012. gada jūlija pastāv atsevišķs projekts xkcd What-If, kurā tiek atbildēts uz neparastiem lietotāju iesniegtiem jautājumiem vienkāršā, bet zinātniski pamatotā veidā. What If? tiek publicēts rakstu, nevis komiksu formātā.
Grāmatas
2009. gada septembrī Manro izdeva grāmatu xkcd: volume 0, kurā bija iekļauta xkcd komiksu izlase. Grāmatu publicēja izdevniecība breadpig, saskaņā ar Creative Commons CC BY-NC 3.0 licenci, visu izdevēja peļņu ziedojot organizācijai Room to Read, kas atbalsta lasītprasmes un izglītības programmas jaunattīstības valstīs. Sešu mēnešu laikā grāmatu pārdeva vairāk kā 25 000 eksemplāros. Grāmatas turnejā Ņujorkā un Silīcija ielejā savāca vēl 32 000 ASV dolāru Room to Read, kas tika izmantoti skolas celtniecībai Salavanas provincē, Laosā.
2012. gada oktobrī xkcd: volume 0 tika iekļauts Humble Bundle e-grāmatu kolekcijā. Tā bija pieejama lejupielādei tikai tiem, kas ziedoja virs citu e-grāmatu vidējā apjoma. Grāmata tika izdota bez DRM aizsardzības divos atšķirīgas kvalitātes PDF failos.
2014. gada 12. martā Rendals Manro paziņoja par grāmatas What If?: Serious Scientific Answers to Absurd Hypothetical Questions izdošanu. Tā tika izdota 2. septembrī. Grāmatā publicēti vairāk materiālu un rakstu kā What-If projektā tīmekļa vietnē.
Kaštovņa
Kaštovņa ir ciems Rušonas pagastā, Riebiņu novadā. Atrodas 229 km attālumā no Rīgas.
Apdzīvotā vieta atrodas pie autoceļa P62. Ciema apkārtnē atrodas Opostas ezers.
Aleksandrs Kazancevs
Aleksandrs Kazancevs (ru; dzimis, miris ) bija padomju un krievu zinātniskās fantastikas rakstnieks un šaha problēmists.
Biogrāfija
A. Kazancevs piedzima 1906. gadā Ahmoļinsā. Beidza reālskolu Petropavlovskā, tehnikumu Omskā un 1930. gadā Tomskas Tehnoloģisko institūta Mehānikas fakultāti. Pēc tam sāka strādāt Beloretskas Metalurģiskā rūpnīcā par galveno mehāniķi. Trīsdesmito gadu sākumā tika pārcelts uz Maskavu un nodarbojās ar elektrisko ieroču izstrādi. 1939. gadā bija padomju paviljona galvenais inženieris Vispasaules izstāde Ņujorkā. Neilgi pirms 2. pasaules kara sākuma atgriezās Padomju Savienībā. Bija Lielā Tēvijas kara dalībnieks. Kara laikā, strādādams militārās rūpnīcās pie jaunu ieroču izstrādes, no ierindnieka uzdienēja līdz pulkvedim. Pēc demobilizācijas nodarbojās ar rakstniecību. Apglabāts Vedenskas kapsētā.
Rakstniecība
1936. gadā, uzvarot kinoscenāriju konkursā ar darbu "Arenida" (Аренида), Kazancevs pieteica sevi kā zinātniskās fantastikas autoru. Hirosimā un Nagasaki nomesto atombumbu sprādzienu aprakstos viņš saskatīja līdzību ar 1908. gada katastrofu Tunguskas taigā un uzrakstīja stāstu "Sprādziens" (Взрыв), izvirzot savu hipotētisku šī fenomena skaidrojumu.
Vairāku polāro staciju apmeklējumi ar ledlauzi "Georgijs Sedovs" viņam radīja ierosmi uzrakstīt noveles: "Pret vēju" (Против ветра, 1950) un "Viesis no kosmosa" (Гость из космоса, 1958).
Dažādos gados tika publicēti citi Kazanceva ievērojamākie darbi: "Vētru planēta" (Планета бурь, 1959), "Mēness ceļš" (Лунная дорога, 1960).
Cork City F.C.
Cork City F.C. ir Īrijas futbola klubs no Korkas pilsētas, kas spēlē Īrijas Premjerlīgā.
Aleksandrs Kazancevs
Šaha kompozīcija
No 1926. gada publicējis vairāk nekā 70 etīdes, vairākus divvilčus un trīsvilčus. No 1951. līdz 1965. gadam piedalījies piecos PSRS individuālos šaha kompozīcijas čempionātos un vairākos konkursos. Tajos ieguvis daudz atzinību, tai skaitā 8 pirmās godalgas. FIDE 3. konkursā (1962) izcīnījis sudraba medaļu.
No 1956. gada starptautiskais tiesnesis un no 1975. gada starptautiskais meistars šaha kompozīcijā.
Piemērs
Etīdes risinājums:
Bežaņicu rajons
Bežaņicu rajons ir Krievijas Pleskavas apgabala administratīvais rajons. Rajons robežojas ar Pleskavas apgabala Lokņas, Novosokoļņiku, Pustoškas, Opočkas, Novorževas, Dedoviču rajoniem, kā arī Novgorodas apgabala Podorjes un Holmas rajoniem.
Donavas apledojums
Donavas apledojums ir laika posms Alpu ledāju vēsturē. Pašlaik tiek uzskatīts, ka tas sācies pleistocēnā aptuveni pirms 1,8 miljoniem gadu kvartāra periodā, starptautiskās ģeohronoloģijas Kalabrijas stāva sākumā, un beidzies apmēram pirms miljons gadiem, tomēr ir arī 21. gadsimtā publicēts pagaidām nepietiekami pierādīts viedoklis, ka tas bijis pirms 1—0,95 miljoniem gadu. Pēc paraugu izpētes Donavas apledojuma laikā ir identificēti aptuveni 20 ledāja cikli. Vērtē, ka šai laikā visi Alpi bija klāti ar ledu un atsevišķas ledus mēles izgāja uz to priekškalnēm. Diezgan lielās atšķirības paleontoloģiskajos datējumos liek domāt, ka ledāju grants terases veidojās daudzos etapos ilgstošā laika periodā.
Termina vēsture
Donavas apledojumu ( vai Donau-Glazial) 1930. gadā Donavas upes vārdā nosauca Bartels Eberls. Tas neparādījās Albrehta Penka tradicionālajā četrposmu Alpu ledus laikmetu shēmā. Donavas apledojums bija vecākais Alpos, par ko saglabājušās liecības ārpus Illeras — Lehas reģiona. Donavas apledojuma posms reģionālajos terminos tiek domāts sekojošs pēc īslaicīgās Biberas—Donavas sasilšanas un notikušs pirms Donavas—Guncas sasilšanas.
Sākotnēji Donavas apledojums tika iekļauts nesenākajā Mindelas apledojumā. Kā atsevišķa vienība starp Biberas un Guncas apledojumiem tas tika izdalīts, analizējot sandru reljefu.
Vācijas Stratigrāfiskās komisijas 2016. gada detalizētās stratigrāfiskās tabulas versija novieto Donavas apledojumu Kalabrijas laikmeta (pirms 1800-790 tūkstošiem gadu) sākumposmā un norāda uz ledāju ciklu nepārtrauktību pēc iepriekšējā Biberas reģionālā posma. Vecums pārejai uz nākamo, Guncas reģionālo posmu joprojām nav skaidrs.
Sasalšanas cikli
Paraugos ir identificēti aptuveni 40 izotopu posmi (sākot ar MIS (Marine Isotope Stages) 63 un ne tālāk par MIS 20, kas atbilst laika posmam 1800-790 tūkstošus gadu atpakaļ). Tādējādi Donavas apledojuma laikā, iespējams, ir bijuši aptuveni 20 dažādas intensitātes sasalšanas un atsilšanas cikli. Tiek uzskatīts, ka dominējošais maiņu avots ir 41 000 gadu garie Milankoviča ass slīpuma cikli, bet vidējā pleistocēna pāreja uz 100 000 gadu cikliem sākas Donavas apledojuma beigās.
Katkovski
Katkovski ir ciems Kaunatas pagastā, Rēzeknes novadā. Atrodas 276 km attālumā no Rīgas.
Jūsefs en Nesīri
Jūsefs en Nesīri (ar; dzimis ) ir Marokas futbolists, uzbrucējs, Marokas futbola izlases dalībnieks. Kopš 2020. gada spēlē La Liga kluba Sevilla FC sastāvā.
Sasniegumi
Sevilla
Individuālie sasniegumi
Ķēdaiņu ūnija
Ķēdaiņu ūnija bija Otrā Ziemeļu kara laikā 1655. gada 20. oktobrī Ķēdaiņu pilī parakstīts Zviedrijas un Lietuvas kopvalsts izveides līgums. Zviedrijas karalis Kārlis X Gustavs tika atzīts par nominālo Lietuvas lielhercogu.
1660. gada 23. aprīlī parakstītais Olivas miera līgums anulēja Zviedrijas pretenzijas uz Lietuvas lielhercogisti un Kurzemes un Zemgales hercogisti.
Priekšvēsture
1654. gada aprīlī Krievijas cariste uzsāka Poļu-krievu karu (1654—1667), kura rezultātā tika ieņemta visa Polijas-Lietuvas kopvalsts austrumu daļa, ieskaitot lielāko daļu no Livonijas vaivadijas, kuras vaivads Nikolajs Korfs lūdza zviedriem militāru palīdzību. 1654. gada 16. jūnijā Zviedrijas karaliene Kristīne I pārgāja katoļticībā un atteicās no troņa. Jaunievēlētais Kārlis X Gustavs piedāvāja Janam II Kazimiram noslēgt pret Krieviju vērstu militāru savienību, pretī prasot uz visiem laikiem atteikties no pretenzijām uz Zviedrijas troni un visām protestantu zemēm Livonijā un Prūsijā.
Kad karalis Jans II Kazimirs noraidīja zviedru prasību, 1655. gada jūlijā Zviedrijas karaspēks no Zviedru Vidzemes iebruka Poļu Livonijas (Inflantijas) teritorijā. 11. jūlijā tika ieņemta Daugavpils, pēc tam Birži, vēlāk Žemaitijas rietumu daļa. Savukārt otra zviedru karaspēka daļa iebruka tagadējās Lielpolijas vojevodistes teritorijā, Polijas armija 25. jūlijā kapitulēja zviedriem pie Ujščes. Vienlaicīgi Lietuvas lielkņazistē no austrumiem iebruka liela krievu armija, kurai pretojās Lietuvas karaspēks Jonuša Radvila vadībā, tomēr krievi 3. jūlijā ieņēma Minsku, 31. jūlijā Viļņu, 6. augustā Kauņu, 28. augustā Grodņu. Lietuvas lielhetmanis Jonušs Radvils Ķēdaiņos 18. augustā parakstīja Zviedrijas-Lietuvas līgumu, kas anulēja kopš 1569. gadā Ļubļinā parakstīto Polijas un Lietuvas savienību. 8. septembrī zviedri karaļa Kārļa X vadībā ieņēma Varšavu, 16. septembrī uzvarēja kaujā pie Žarnovas, 3. oktobrī kaujā pie Vojničas, 19. oktobrī padevās Krakovas cietoksnis, bet Polijas karalis aizbēga uz Svētās Romas impērijas sastāvā esošo Silēziju.
Līguma parakstīšana
20. oktobrī Ķēdaiņu pilī tika parakstīts Zviedrijas-Lietuvas kopvalsts izveides līgums jeb "Ķēdaiņu ūnija" ar Kārli X Gustavu kā Lietuvas lielhercogu. Kurzemes hercogs Jēkabs pasludināja neitralitāti.
Līguma nosacījumu apspriešanā no Zviedrijas puses piedalījās Gustavs Ādams Lēvenhaupts (Lewenhaupt) un Bengts Šite (Skytte), bet pretrunu novēršanai 10. augustā Ķēdaiņu pilī ieradās Magnuss Delagardijs (de la Gardie). No Lietuvas puses vienošanos parakstīja 1163 šļahtas pārstāvji. Ietekmīgākie no viņiem bija:
Tālākie notikumi
12. novembrī Polijas karaļa pakļautībā bijušās Prūsijas zemes noslēdza savienību ar Brandenburgas kūrfirstu, kas ieveda tajās savu karaspēku. Tas izsauca zviedru pretdarbību un militāru sadursmi, kas beidzās ar Kēnigsbergas līgumu 1656. gada 17. janvārī, pēc kura Brandenburgas kūrfirsts saņēma Prūsijas hercogisti lēnī no Zviedrijas karaļa.
1655. gada 29. decembrī pret zviedriem tika izsludināta Tišovces konfederācija, 31. decembrī tika nogalināts Lietuvas atdalīšanās kustības vadonis Jonušs Radivils, bet 1656. gadā 1. janvārī Ļvivā pārradās karalis Jānis II Kazimirs. Zviedri tika sakauti 5.-6. aprīļa kaujā pie Zamoščas un 7. aprīļa kaujā pie Varkas. 1656. gada 20. novembrī Zviedrijas karalis Brandenburgas kūrfirstam Frīdriham Vilhelmam atdeva Prūsijas hercogisti un 6. decembrī apsolīja no Osmaņu impērijas atkarīgajam Transilvānijas valdniekam Ģerģam II Rākoci (Rákóczi György) Polijas karaļa un Lietuvas lielkņaza troni.
1657. gada 2. jūlijā tie ieņēma Brestļitovsku un 16. jūlijā Varšavu. Tomēr poļiem izdevās atgriezt kara veiksmi un 20. jūnijā sakaut Transilvānijas karaspēku Podolijā un 23. jūnijā Rākoci piekrita lauzt militāro aliansi ar zviedriem un atstāja Poliju.
1658. gada augustā Vidzemes militārais gubernators Roberts Daglass (Robert Douglas) pieprasīja hercogam Jēkabam ļaut zviedru karaspēkam no Rīgas šķērsot Zemgales teritoriju, lai varētu uzbrukt Lietuvas karaspēka nometnei Radvilišķos. 1658. gada oktobrī zviedri saņēma gūstā Kurzemes hercogu un viņa ģimeni, kurus deportēja uz Ivangorodas cietoksni Ingrijas rietumos. Šajā laikā Nīderlande, kas bija pieteikusi karu Zviedrijai, ieņēma Kurzemes hercogistei piederošo Tobago koloniju. Līdz 1660. gada janvārim Zemgale un daļa Kurzemes atradās Zviedrijas armijas okupācijā.
1660. gada 23. aprīlī tika parakstīts Olivas miera līgums starp Zviedriju no vienas puses un Poliju-Lietuvu, Svētās Romas impēriju un Brandenburgu-Prūsiju no otras puses. Līgumā tika apstiprinātas Zviedrijas tiesības uz Vidzemi un Brandenburgas tiesības uz Prūsiju, bet Polijas karalis atteicās no savām pretenzijām uz Zviedrijas troni.
Hanness Haldorsons
Hanness Haldorsons (is; dzimis ) ir Islandes futbolists, vārtsargs, Islandes futbola izlases dalībnieks. Kopš 2019. gada spēlē Islandes kluba Valur sastāvā.
Rīgas arhidiecēzes draudzes
Kopumā Rīgas arhidiecēzē ir 39 draudzes, kuras apkalpo 1 kardināls, 2 bīskapi un 49 priesteri un 3 diakoni.
Rīgas arhidiecēzes draudžu uzskaitījums
Rīgas arhidiecēzē; ietilpst turpmāk minētās draudzes:
Artēziskā aka
Apraksts
Dziļurbuma jeb artēziskās akas izbūvei tiek veikts līdz 150 metrus dziļš urbums, kurā tiek ierīkotas speciālas biezsienu plastikāta, nerūsošā tērauda vai tērauda caurules. Atsevišķos gadījumos ūdens var tikt iegūts arī no dziļākiem urbumiem. Dziļurbuma ūdens ir ieslēgts starp ūdens necaurlaidīgiem slāņiem un atrodas dziļākos grunts slāņos. Atkarībā no tā, kādos iežu slāņos dziļurbums ir ierīkots, ūdenim var būt dažādas izšķīdušas minerālvielas — dolomītā kaļķa, bet smilšakmenī dzelzs savienojumi. Ja šo minerālvielu koncentrācija vai klātbūtne apgrūtina ūdens izmantošanu mājsaimniecībā, tiek uzstādīti speciāli filtri, kā arī atdzelžošanas vai ūdens mīkstināšanas ierīces.
Trūkumi
Pie dziļurbuma trūkumiem ir minami: ūdens var saturēt paaugstinātu minerālvielu koncentrāciju, kā rezultātā rodas nepieciešamība uzstādīt īpašus filtrus, ūdens mīkstināšanas un atdzelžošanas iekārtas. Dziļurbuma ierīkošanai ir relatīvi augstas izmaksas.
Īrijas Premjerlīga
Īrijas Premjerlīga ir Īrijas augstākā futbola līga, kas dibināta 1985. gadā. Čempionātā piedalās 10 komandas.
Inta Ruka
Inta Ruka (dzimusi ) ir latviešu fotogrāfe, Zviedrijas televīzijas atzīta par "vienu no Eiropas ievērojamākiem dokumentālajiem fotogrāfiem". Fotogrāfa Egona Spura atraitne. Fotografēšanai pievērsusies 20. gadsimta astoņdesmito gadu sākumā. Parastais Intas Rukas darbu motīvs — "mazā cilvēka" melnbalts portrets viņam pierastā interjerā. Ārpus Latvijas izstādes bijušas Venēcijas biennālē, Londonā, Stambulā un citur.
Auseklis (stacija)
Auseklis bija pieturas punkts dzelzceļa līnijā Rīga—Rūjiena starp Purezera pieturu un Alojas staciju. Tas atradās Limbažu novada Brīvzemnieku pagastā.
Pieturas punkts Auseklis tika atklāts 1936. gadā. Pēc pasažieru vilciena Rīga—Aloja atcelšanas 1998. gadā pieturas punkts vairs netiek izmantots. Pēc slēgšanas vienīgās būves pieturā bija pasažieru paviljons un pasažieru sānplatforma.
Aloizs Trūps
Aloizs Lauris Trūps jeb Aleksejs Trups (ru, dzimis, miris ) bija latviešu izcelsmes Krievijas cara Nikolaja II ģimenes kalpotājs.
1874. gadā, 18 gadu vecumā, Trūps devās dienēt armijā un nokļuva gvardes vienībā. Viņš bija gara auguma, gaišiem matiem, un viņu pamanīja Krievijas imperatore-konsorte Marija Fjodorovna. Tādējādi viņš nokļuva dienestā cara pilī un kļuva par kalpotāju Nikolaja II ģimenē.
Arī pēc Oktobra revolūcijas Trūps palika kopā ar cara ģimeni. Kad 1918. gada 17. jūlijā Ipatjeva namā Jekaterinburgā cara ģimene tika nogalināta, kopā ar viņiem nogalināja arī vairākus kalpotājus, tai skaitā Trūpu.
1981. gadā Krievijas Pareizticīgā baznīca Ārzemēs Trūpu kanonizēja, kaut arī viņš pēc ticības bija katolis. 1998. gadā Trūps apglabāts kopā ar cara ģimeni Pētera un Pāvila katedrālē Sanktpēterburgā.
2009. gada 16. oktobrī Krievijas Federācijas Ģenerālā prokuratūra reabilitēja 52 cara ģimenei pietuvinātās represētās personas, tai skaitā arī Trūpu.
Katriņiški
Katriņiški ir ciems Ķepovas pagastā, Dagdas novadā. Atrodas 288 km attālumā no Rīgas.
Apšukalni
Apšukalni ir ciems Olaines novada Olaines pagastā. Izvietojies pagasta austrumdaļā Apšukalna kanāla krastā pie autoceļa V7 9 km no pagasta centra Jaunolaines, 12 km no novada centra Olaines un 19 km no Rīgas.
Viļānu muiža
Viļānu muiža bija Rēzeknes fogtejas, vēlāk Inflantijas vaivadijas un Vitebskas guberņas muiža pie tagadējiem Viļāniem, kas izveidojās 19. gadsimta vidū Maltas upes pretējā krastā kā Viļānu muižas fabrikas strādnieku ciems.
Mūsdienās muižas centra ēkās atrodas Viļānu Mūzikas un mākslas skola, tiek rīkotas mākslinieciskās jaunrades nometnes.
Vēsture
Pirmo reizi muiža minēta 1495. gadā nomas līgumā ar nosakumu Wielona (de) jeb Veļona, ko ar savu parakstu un zīmogu apstiprināja Livonijas ordeņa mestrs Valters fon Pletenbergs, slēdzot līgumu par lēņa tiesībām ar feodāli Jāni de Loi. Zemi līdz ar latgaļu zemniekiem tajā izlēņoja vasaļiem, pieprasot nodevas, klaušas un karavīrus. 1507. gadā muiža pārgāja Overlaku dzimtas rokās. 1603. gadā Poļu—zviedru kara Polijas-Lietuvas kopvalsts valdnieks Sigismunds III Vāsa Overlakam kā neuzticamam Viļānu muižu atņēma un nodeva T. Dombrovam, kas to savukārt nodeva Bergu dzimtas pārstāvim L. Ofenbergam. Šīs ģimenes valdījumā Viļāni palika līdz 1731. gadam, kad muižu pārņēma Riku dzimta. 1752. gadā Viļānu muižu ieguva Miķelis Riks (Michał Ryk), kas uzaicināja uz Viļāniem bernardiešu ordeņa mūkus un 1753. gadā iesāka celt baroka Sv. Erceņģeļa Miķeļa baznīcu un klosteri. Viļānu muiža bija viena no Latgales lielākajām muižām, kurai piederēja zemes > 49 000 ha platībā. 1830. gadā Katrīna Rika un Marija Manteifele, Gustava Manteifeļa māte, muižu pārdeva Kārlim Manteifelim. 1839. gadā Viļānu muižu nopirka Vikentijs Janovskis, kas blakus muižas kungu mājai Maltas upes krastā uzcēla trīsstāvu linu fabriku (vairāk nekā 200 strādnieku 1869. gadā). Viļānu muižā atradās arī ādas fabrika, divi kaļķu cepļi, ķieģeļu fabrika, ūdens dzirnavas, alus brūži.
Pēc 1920. gada agrārās reformas Viļānu muižu nacionalizēja un sadalīja jaunsaimniekiem, daļu zemes piešķīra Viļānu miestam. Pēc Latvijas okupācijas 1941. gadā padomju okupācijas iestādes apcietināja un izsūtīja pēdējo muižas īpašnieku atvasi Juliānu Janovski, kas gāja bojā 1943. gadā. Pie agrākās muižas fabrikas 1950. gadā uzcēla Viļānu hidroelektrostaciju, ko 1994. gadā atjaunoja H. Janovskis.
Raunas novada pašvaldības vadītāju uzskaitījums
Šajā uzskaitījumā apkopoti Raunas novada pašvaldības vadītāji. Raunas novads tika izveidots 2009. gada 28. janvārī, apvienojot Raunas un Drustu pagastus.
Uzskaitījums
{{legend| brown| Rauna |border=1px solid #AAAAAA}} {{legend| gold| Mēs savam novadam |border=1px solid #AAAAAA}}
Valoņu Brabante
Valoņu Brabante ir viena no desmit Beļģijas provincēm valsts centrālajā daļā, Valonijas reģionā. Tā robežojas ar Flāmu Brabanti ziemeļos, ar Eno rietumos, ar Namīru dienvidos un ar Ljēžu austrumos. Valoņu Brabantes administratīvais centrs un lielākā pilsēta ir Vavra, kas atrodas provinces ziemeļos.
Budžaka
Budžaka (uk, ro), arī Budžakas stepe, ir vēsturiska teritorija un dabas apgabals mūsdienu Ukrainas Odesas apgabala teritorijā; fiziski atdalīta no pārējās Ukrainas, kā arī Moldovas dienvidos.
Valoņu Brabante
Provinces kopējā platība ir 1 093 km², pēc 2019. gada datiem provincē dzīvo 403,599 iedzīvotāji. Province ir sīkāk sadalīta vienā administratīvajā rajonā un divdesmit septiņās pašvaldībām. Tā ir devītā lielākā Beļģijas province pēc iedzīvotāju skaita un vismazākā province pēc platības.
Budžaka
Atrodas Melnās jūras piekrastē starp Donavu un Dņestru, bijusī Moldāvijas daļa, kas atdala mūsdienu Moldovu no jūras. Teritorijas zemes satiksmes savienojumu ar Ukrainu nodrošina divi tilti pāri Dņestrai, no kuriem viens 7,4 km atrodas Moldovas teritorijā, bet ar abu valstu līgumu ir nodots Ukrainas kontrolē.
Demogrāfija
13 188 m2 lielo teritoriju apdzīvo daudzas reģiona tautas – ukraiņi, bulgāri, moldāvi, gagauzi. Iedzīvotāju skaits 2012. gada 1. janvārī bija 577 574 cilvēki. Lielākā pilsēta Izmajila ar 73 651 iedzīvotāju. 2001. gadā Budžakā dzīvoja 617 200 cilvēku, no kuriem 40% bija ukraiņi, 21% bulgāri, 20% kriev, 13% moldāvi un 4% gagauzi.
Nosaukums un teritorija
Noaukums cēlies Osmaņu impērijas valdīšanas periodā (1484.-1812.), kad teritoriju turciski sauca par bucak — ‘pierobeža, nostūris’ un tas attiecās uz teritoriju kas atradās apmēram starp Bilhorodu-Dņistrovsku, Benderu un Izmajilas pilsētām.
Vēsturiski Budžaka bija Moldāvijas dienvidu stepes rajons, kuru līdz 1812. gadam sauca par Besarābiju. Pēc Moldāvijas austrumu daļas iekļaušanas Krievijas Impērijas sastāvā 1812. gadā visu teritoriju starp Dņestru un Prutu nosauca par Besarābijas guberņu.
Vēsture kopš 19. gadsimta
1806.-1812. gada krievu-turku kara laikā Moldāvijas austrumus iekaroja Krievijas Impērija, un ar 1812. gada Bukarestes līgumu teritorija uz austrumiem no Prutas upes nonāca Krievijas sastāvā. No Budžakas padzina tā turku iedzīvotājus un to vietā nometināja pareizticīgos bulgārus un gagauzus no turku kontrolētās Bulgārijas. Ekonomikas veicināšanai šeit ieradās arī vācieši, krievi un ebreji.
Pēc Krievijas sakāves 1856. gada Krimas karā daļu no Budžakas piekrastes zemēm atdeva Moldāvijai. Pēc 1877-78. gada krievu turku kara un starptautiskajiem līgumiem, kas apstiprināja Rumānijas Karalistes izveidošanu, šīs teritorijas atkal nodeva Krievijas pakļautībā.
Pēc Krievijas Impērijas sabrukuma, 1918. gada 9. aprīlī jaunizveidotā Moldāvijas Demokrātiskā Republika nobalsoja par pievienošanos Rumānijai. 1939. gada Molotova-Ribentropa līgums paredzēja, ka teritoriju varēs ieņemt PSRS, kas 1940. gada 26. jūnijā iesniedza ultimātu Rumānijai, ieprasot Besarābijas un ziemeļu Bukovinas nodošanu PSRS. Lielākajā daļā vēsturiskās Besarābijas guberņas izveidoja Moldāvijas PSR, bet Budžaku, kā Akermanas, vēlāk Izmailas apgabalu, iekļāva Ukrainas PSR sastāvā.
Sākoties Vācijas-PSRS karam, Rumānija iesaistījās karā, lai atgūtu 1940. gadā zaudētās teritorijas. Turpinot uzbrukumu, tā anektēja arī daļu Ukrainas, izveidojot Transņistrijas provinci.
Merkišbuholca
Merkišbuholca (de, wen) ir pilsēta Vācijā, Brandenburgā, Dāmes-Šprēvaldes apriņķī pie Dāmes plūdu kanāla (Dahme-Umflutkanal) ietekas Dāmes upē, apmēram 50 kilometrus uz dienvidaustrumiem no Berlīnes. Ar 740 iedzīvotājiem 2014. gadā tā ir Brandenburgas mazākā pilsēta.
Vēsture
Rakstos pirmoreiz minēta 1301. gadā. Līdz 1937. gada vasarai pilsētas nosaukums bija Vendišbuholca. Otrā pasaules kara beigās Merkišbuholca tika smagi nopostīta Halbes kaujas laikā 1945. gada aprīlī. Pēc Otrā pasaules kara pilsēta atradas VDR sastāvā.
Armands Blekmars
Armands Edvards Blekmars (en;, Beningtona — , Ņūorleāna) bija ASV šahists un mūziķis.
Biogrāfija
Bijis pazīstams Ņūorleānas pianists un vijolnieks, kā arī mūzikas izdevniecības īpašnieks. Amerikas pilsoņu kara laikā (1861—1865) apliecinājis sevi kā Dienvidu atbalstītājs, sacerēdams daudzas patriotiskas dziesmas, no kurām ievērojamākā ir bijusi Bonnie Blue Flag (1862). Par savu darbību pēc pilsoņu kara ticis arestēts un zaudējis savu izdevniecību.
Bijis pazīstams arī kā šahists. Izstrādājis savu atklātnes variantu: 1. d4 d5 2. e4 exd4 3. f3, kuru publicējis 1882. gada jūlija izdevumā Brentano’s Chess. 1932. gadā vācu šahists Emīls Dīmers atklātnes ideju nedaudz uzlaboja: 1. d4 d5 2. e4 exd4 3. Zc3 Zf6 4. f3, bet mūsdienu šaha literatūrā tā tiek dēvēta par godu abiem autoriem — Blekmara−Dīmera gambīts.
Arjass
Arjass (es; sieviešu dzimtē Arjasa) ir spāņu cilmes uzvārds, retāk arī vārds. Cilvēki ar šo uzvārdu:
Balvu pareizticīgo baznīca
Balvu Vissvētākās Dievmātes Aizmigšanas pareizticīgo baznīca ir Latvijas pareizticīgās baznīcas dievnams Balvu novada Balvos. 2015. gadā guļbūves tehnikā uzceltā baznīca ir Pleskavas apgabala dāvinājums Balvu pareizticīgo draudzei.
Rejs Millands
Rejs Millands (dzimis kā Alfrēds Redžinalds Džonss (Alfred Reginald Jones), miris ) bija Velsā dzimis amerikāņu aktieris un kinorežisors.
Balvu pareizticīgo baznīca
Līdz 1834. gadam Balvu pareizticīgos apkalpoja Viļakas pareizticīgo baznīca, līdz 1834. gadā tā tika pārcelta uz Balviem. Baznīca atradās pie muižnieka Gorožanska mājas un atgādināja parastu māju. Uz diviem stabiem ierīkotais zvanu tornis atradās blakus celtnei. Pirmais garīdznieks — tēvs Matvejs Lavrovskis. Tā kā no 1863. gada, četru gadu laikā, Balvu novadā no katoļticības uz pareizticību pārgāja vairāk kā 900 cilvēku, vecā baznīca vairs neatbilda savam uzdevumem un 1865. gadā tika iesākta jaunas koka baznīcas celtniecība, kura tika iesvētīta 1871. gadā. 1882. gadā baznīcai bija piešķirts 36 ha liels zemes gabals. 1894. gadā visu celtņu būvēšana bija pabeigta.
Rejs Millands
Pirms kļuvis par aktieri, Millands dienēja Britu armijā. Pirmā viņā loma bija 1929. gada filmā The Flying Scotsman, pēc kā viņš pārcēlās uz ASV un parakstīja deviņu gadu līgumu ar Metro-Goldwyn-Mayer. Strādājis arī Paramount un Universal studijās. Attēlojis galveno lomu panākumus guvušajā filmā The Jungle Princess (1936).
Balvu pareizticīgo baznīca
No 1912. līdz 1916. gadam no Balvu draudzes atdalījās Vīksnas un Rugāju draudzes. 1934. gada 7. oktobrī Balvu draudze svinīgi atzīmēja savu 100 gadu jubileju. Pateicoties tēva Andreja Mazura centībai, uz to laiku baznīcā bija veikts kapitālremonts un ievilkta elektrība. 1961. gadā baznīcas draudze uz kādu laiku pārstāja darboties. 1985. gadā koka baznīca nodega, bet dievkalpojumi turpinājās blakus mājā.
Rejs Millands
Piedalījies arī tādās filmās kā Easy Living (1937), Beau Geste (1939), Billija Vaildera "Majors un nepilngadīgā" (The Major and the Minor, 1942), The Uninvited (1944), Friča Langa Ministry of Fear (1944), The Big Clock (1948) un The Thief (1952), par ko viņš tika nominēts Zelta globusa balvai. Karjeras vēlākos gados pievērsies režisora karjerai, kā arī piedalījies televīzijas seriālos. Laikā, kad bijis viens no vislabāk apmaksātajiem Paramounr aktieriem, Millands filmās tēloja kopā ar daudzām populārām tā laika aktrisēm, kā Džīnu Tīrniju, Džīnu Arturu, Greisu Kelliju, Lanu Tērneru, Marlēnu Dītrihu, Morīnu O'Hāru, Džindžeru Rodžersu, Džeinu Vaimenu, Loretu Jangu un Veroniku Leiku.
Ernsts Fasts
Ernsts Roberts Efraims Fasts (sv; dzimis, miris ) bija zviedru vieglatlēts, garo distanču skrējējs.
Promenādes iela (Jūrmala)
Promenādes iela ir iela Jūrmalā, Dzintaru apkaimē. Promenādes iela sākas krustojumā ar Rīgas ielu un beidzas krustojumā ar Zvejas ielu. Kopējais ielas garums ir 1000 metri, tā ir klāta ar asfalta segumu. Promenādes ielā satiksmes kustība norit divās joslās. Ielā ir savrupmāju un vasarnīcu apbūve.
Ielu savienojumi
Promenādes iela ir savienota ar šādām ielām:
Satiksme
Pa Promenādes ielu kursē 3. autobuss. Pirms tam pa ielu kursēja 8. autobuss.
Reikjavīkas "Valur"
Reikjavīkas "Valur" ir Islandes futbola klubs no valsts galvaspilsētas Reikjavīkas, kas spēlē Urvalsdeild.
Dedoviču rajons
Dedoviču rajons ir Krievijas Pleskavas apgabala administratīvais rajons. Rajons robežojas ar Pleskavas apgabala Bežaņicu, Novorževas, Porhovas un Dno rajoniem, kā arī Novgorodas apgabala Volotas un Podorjes rajoniem.
Ormaņu iela (Jūrmala)
Ormaņu iela ir iela Jūrmalā, Majoru apkaimē. Ormaņu iela sākas pie Lielupes un beidzas krustojumā ar Turaidas ielu. Kopējais ielas garums ir 450 metri, tā ir klāta ar asfalta segumu. Ormaņu ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Ormaņu iela ir savienota ar šādām ielām:
28. Ekrāna aktieru ģildes balva
28. Ekrāna aktieru ģildes balva pasniegšanas ceremonija norisinājās, Santamonikas lidostā, Kalifornijā. Ceremoniju vienlaicīgi demonstrēja kanālos TNT un TBS. Nominantus ar Instagram Live starpniecību paziņoja Rozārio Dousone un Vanesa Hadžensa.
Filmas "CODA" aktieru ansamblis, kas ir nedzirdīgi un vājdzirdīgi, balvas vēsturē ir pirmās personas ar īpašām vajadzībām, kas saņēmuši balvu kategorijā "Labākais aktieru sastāvs spēlfilmā". Viens no galveno lomu atveidotājiem filmā "CODA", Trojs Kotsurs, kļuva par pirmo kurlo aktieri, kas saņēmis Ekrāna aktieru ģildes balvu individuālajā kategorijā. Seriāls Squid Game balvas vēsturē kļuva par pirmo seriālu, kas nav angļu valodā un pirmo korejiešu seriālu, kurš nominēts kategorijā "Labākais aktieru sastāvs drāmas seriālā". Squid Game aktieris I Čonče kļuva par pirmo aktieri no Āzijas un Korejas, kas saņēmis Ekrāna aktieru ģildes balvu individuālajā kategorijā un Čona Hojona kļuva par otro aktrisi no Āzijas, kas saņēmusi individuālo balvu. Par Aretas Frenklinas lomas atveidošanu filmā Respect un televīzijas miniseriālā Genius: Aretha, Dženifere Hadsone un Sintija Erivo kļuva par pirmajām aktrisēm, kas nominētas vienā gadā par vienu un to pašu lomu. Par Anitas lomu Stīvena Spīlberga filmā "Vestsaidas stāsts", Ariana Debosa kļuva par pirmo afrolatīņu un atklāto kvīra aktrisi, kas ieguva balvu kategorijā "Labākā aktrise otrā plāna lomā".
Helēna Mirena saņēma Ekrāna aktieru ģildes balvu par mūža ieguldījumu.